Täiesti võimalik, et aritmeetilise keskmise järgi on briti ajaloolase Helen Macdonaldi „H Is for Hawk“ (eesti keeles „K tähistab Kanakulli“) ingliskeelse maailma möödunud aasta parim raamat. Kriitikud liigitavad selle käesoleva sajandi non-fiction-kirjanduse tippude hulka. Üksmeelse kiidulaulu tunnistuseks on kuulumine New York Timesi, Washington Posti, Vanity Fairi, Guardiani, Amazoni jpt „aasta parimate“ tabeleisse, Samuel Johnsoni ja Costa auhindade võitmine, Duff Cooperi ning Thwaites Wainwrighti preemiate shortlist.
See edu võib raamatu sisukirjelduse lugemise järel üllatada.